Съобщение

На 17 май т.г. бе официално открита новата производствена база на фирма „РАИС“-Пазарджик за производството на съвременни машинни центри, стругове и фрези с ЦПУ, конкурираща се успешно с другите световни производители на международния и вътрешен пазар. Изградена е на 3800 кв.м. разгъната площ с модерен ГАПС, монтажен участък.

„РАИС“ започва производствената си дейност през 1995г. от „0“, създадена от няколко специалисти-интусиасти от някогашната „ЗММ-Металик“, Пазарджик – Бъздигян, Терзиев, Георгиев, Бузник.


Фирмата осъществява развойна дейност, непрекъснато увеличава гамата машини, които произвежда, работи съвместно с водещи световни фирми - „Фанук“, „Сименс“ и неслучайно на откриването присъстваха  посланикът на Япония у нас, главният изпълнителен директор на „Фанук“, представителят на „Сименс“ - Виена, отговарящ за Централна и Източна Европа.

Във фирмата се работи реално дейността й да бъде приведена в съответствие с изискванията на „Индустрия 4.0“. Ръководството е максимално отворено за сътрудничество с Професионалната гимназия по механотехника в града с цел подготовката на квалифицирани изпълнителски кадри.


В откриването участваха и зам.-министърът на икономиката г-н Лъчезар Борисов, областният управител и кмета на гр. Пазарджик, председателят на браншовата камара по машиностроене, ръководители на много машиностроителни фирми, партньори на „РАИС“.

